GYLLENE KLUBBEN

Jäsenkirje 6 / syksy 2016 Helsinki 7.9.2016

Hei taas klubilaiset!

Tämä kirje tulee jo ennen Pispalan retkeä, mutta pari tilaisuutta on jo syyskuussa, joten yritän kerrankin olla ajoissa! Siis tapahtumia kronologisessa järjestyksessä:

**Svenska Litteratursällskapet** järjestää syksyn mittaan kirjailijatapaamisia, ensimmäinen on jo **maanantaina 12.9. klo 18.00** SLS:n tiloissa Riddargatan 5. Silloin esiintyvät kirjailijat Johanna Holmström ja Ulla-Lena Lundberg. Tilaisuudet ovat maksuttomia, eikä tarvitse ilmoittautua.

Eläkeläis-saksanopettajien **”Goldener Klub”** järjestää käynnin Helsinkiin ja ohjelmassa on lounas

töölöläisravintola Elitessä ja sen jälkeen tutustuminen Reizin galleriaan. Päivä on **tiistai 20.9.** ja

kellonajat: **Elite n. klo 12** ja **Reizin galleria** **klo 14** (hankkivat viime vuonna Helene Schjerfbeckin sitruunat vadilla -maalauksen). Laittakaa minulle sähköposti tai viesti tulostanne niin ilmoitan sisarklubin vetäjälle Raili Tähtivyölle. Mukaan mahtuu hyvin!

**Helsingin työväenopiston** ohjelmasta löytyy pari pohjoismaalaisittain kiinnostavaa kirjailijaluentoa: **ma 26.9. klo 14.00 -15.30 Kampin palvelukeskus,** juhlasali. Daphnella halki Euroopan matkustaneesta Göran Schildtistä luennoi FM Hannele Koli-Siiteri.

**Koskelan palvelukeskus**, **Käpyläntie 11, tiistaina 27.9. Tito Colliander** ja **tiistaina 25.10. Pär** **Lagerqvist klo 13-14.30,** sama luennoitsija kuin yllä.

**Kanneltalon konserttisalissa tiistaina 18.10. klo 17-17.45** johdatus illan elokuvaan ja **klo 18.00** alkaen Ingmar Bergmanin **Seitsemäs sinetti** ja samassa paikassa ja samaan kelloaikaan **7.11.** **Fanny ja** **Alexander** ilmaisnäytäntöinä.

Sitten omaa tarjontaa:
**Teatteri Avoimissa Ovissa** menee vielä tänä syksynä kehuttu **Pala palalta** **pois - Äiti, tytär ja Alzheimer,** ja olen varannut siihen 15 lippua á 27 € **tiistaina 25.10. klo 19.00.** Ilmoittautuminen viimeistään 4.10. joko sähköpostilla eevaleena.valve@luukku.com tai tekstiviesti 040-501 3195.

Näillä mennään lokakuun loppuun, voikaa hyvin ja osallistukaa!

Terveisin Eeva-Leena